Folketing
2005-12-08

Nu tror jeg ikke, at regeringen har nogen tanker om at begynde at regere i kraft af provisorier. Det ville selvfølgelig være behageligt for ministeren at få den bemyndigelse at kunne det, men det er der ikke tale om. Vi har en meget stolt parlamentarisk tradition i Danmark, og den lever denne bemyndigelse fuldt ud op til. Det er fuldt ud afklaret og åbenlyst, hvad der foregår. Hvad er det for en opgave, vi skal løse? Den handler om 3 mia. kr. i merbudgettering. Hvis kommuner og amter løser deres opgave, kommer den bemyndigelse aldrig nogen sinde i anvendelse. Jeg går selvfølgelig ud fra, at det løser sig. (Kort bemærkning).